กฎ ก.พ. ว่าด้วยการให้ข้าราชการพลเรือนสามัญได้รับเงินประจำตำแหน่ง (ฉบับที่ 7) พ.ศ. 2559
กฎ ก
กฎ ก.พ.
ว่าด้วยการให้ข้าราชการพลเรือนสามัญได้รับเงินประจำตำแหน่ง
(ฉบับที่ ๗)
พ.ศ. ๒๕๕๙
 

อาศัยอำนาจตามความในมาตรา
๘ (๕) และมาตรา ๕๐ วรรคสาม และวรรคสี่ แห่งพระราชบัญญัติระเบียบข้าราชการพลเรือน
พ.ศ. ๒๕๕๑ ก.พ. โดยอนุมัติคณะรัฐมนตรี จึงออกกฎ ก.พ. ไว้ ดังต่อไปนี้

ข้อ
๑[๑] กฎ ก.พ.
นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๒ ให้ยกเลิกความในข้อ ๓ (๒) (ฉ)
แห่งกฎ ก.พ. ว่าด้วยการให้ข้าราชการพลเรือนสามัญได้รับเงินประจำตำแหน่ง พ.ศ. ๒๕๕๑
และให้ใช้ความต่อไปนี้แทน
(ฉ) รองหัวหน้าส่วนราชการที่มีฐานะเป็นกรมไม่สังกัดสำนักนายกรัฐมนตรี
กระทรวง หรือทบวง และอยู่ในบังคับบัญชาของนายกรัฐมนตรี ได้แก่
รองเลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ
และรองเลขาธิการคณะกรรมการป้องกันและปราบปรามการฟอกเงิน

ข้อ
๓ ให้ยกเลิกความในข้อ ๓ (๓) (ค)
แห่งกฎ ก.พ. ว่าด้วยการให้ข้าราชการพลเรือนสามัญได้รับเงินประจำตำแหน่ง พ.ศ. ๒๕๕๑
และให้ใช้ความต่อไปนี้แทน
(ค) หัวหน้าส่วนราชการที่มีฐานะเป็นกรมไม่สังกัดสำนักนายกรัฐมนตรี กระทรวง
หรือทบวง และอยู่ในบังคับบัญชาของนายกรัฐมนตรี ได้แก่ เลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ
และเลขาธิการคณะกรรมการป้องกันและปราบปรามการฟอกเงิน


ให้ไว้ ณ วันที่ ๑
มีนาคม พ.ศ. ๒๕๕๙
วิษณุ เครืองาม
รองนายกรัฐมนตรี
ประธาน ก.พ.
หมายเหตุ :-
เหตุผลในการประกาศใช้กฎ ก.พ. ฉบับนี้ คือ โดยที่ ก.พ. ได้กำหนดให้ตำแหน่งเลขาธิการคณะกรรมการป้องกันและปราบปรามการฟอกเงิน
เป็นตำแหน่งประเภทบริหาร ระดับสูง ให้ได้รับเงินประจำตำแหน่งในอัตรา ๒๑,๐๐๐ บาท
เนื่องจากเป็นตำแหน่งหัวหน้าส่วนราชการซึ่งอยู่ในบังคับบัญชาของนายกรัฐมนตรี มีลักษณะการเข้าสู่ตำแหน่งและวาระการดำรงตำแหน่งแตกต่างจากหัวหน้าส่วนราชการโดยทั่วไป
ตลอดจนหน้าที่และความรับผิดชอบตามบทบาทภารกิจและลักษณะงานของสำนักงานป้องกันและปราบปรามการฟอกเงินมีความสำคัญในระดับชาติที่เกี่ยวข้องกับความมั่นคงของประเทศ
ซึ่งมีผลกระทบโดยตรงต่อความเชื่อมั่นขององค์กรระหว่างประเทศ และได้กำหนดให้ตำแหน่งรองเลขาธิการคณะกรรมการป้องกันและปราบปรามการฟอกเงิน
เป็นตำแหน่งประเภทบริหาร ระดับสูง ให้ได้รับเงินประจำตำแหน่งในอัตรา ๑๔,๕๐๐ บาท จึงจำเป็นต้องออกกฎ
ก.พ. นี้







ปริยานุช/จัดทำ
๗ มีนาคม ๒๕๕๙

วริญา/ตรวจ
๗ มีนาคม ๒๕๕๙


























[๑] ราชกิจจานุเบกษา
เล่ม ๑๓๓/ตอนที่ ๒๐ ก/หน้า ๓/๒ มีนาคม ๒๕๕๙